
PROCES VERBAL

[bookmark: _Hlk121735898][bookmark: _Hlk77242137][bookmark: _Hlk189566678][bookmark: _Hlk57880214][bookmark: _Hlk106875893][bookmark: _Hlk189566705]Încheiat astăzi, 29 septembrie 2026, în cadrul ședinței extraordinare a Consiliului Local al municipiului Adjud convocată de îndată de Primarul Municipiului Adjud. 
 Convocarea Consiliului Local s-a făcut conform art. 134, alin. (3), lit. „a” din Ordonanța de Urgență a Guvernului numărul 57/2019 privind Codul Administrativ cu modificările și completările ulterioare, prin Dispoziția nr. 924/29.09.2026. 
Convocarea a fost adusă la cunoștința fiecărui consilier prin mijloace electronice (e-mail) conform art. 134, alin. (2), din Ordonanța de Urgență a Guvernului numărul 57/2019 privind Codul Administrativ.
[bookmark: _Hlk129080360][bookmark: _Hlk115680812][bookmark: _Hlk135391474]La ședință participă dl. ec. Nica George-Claudiu – Primarul Municipiului Adjud, dna.  Apostu Tatiana – Viceprimarul Municipiului Adjud și dna. Sibișan Andra-Genoveva – Secretarul  General al Municipiului Adjud. 
Dna. Sibișan Andra-Genoveva – Secretarul  General al Municipiului Adjud -  La această ședința participă un număr de 8 consilieri fizic și 4 consilieri online (Mihai Silviu, Stoica Constantin, Bîtcă Ionel și Stoica Teodora) din totalul de 16 în funcție fiind astfel întrunite condițiile prevăzute de Ordonanța de Urgență a Guvernului numărul 57/2019 privind Codul Administrativ cu modificările și completările ulterioare. Sunt absenți Cristea Ovidiu-Răzvan, Roșu Constantin, Moise Alin-Cosmin și Severin Florentina.
Vă aduc la cunoștință că în situația în care vă aflați în conflict de interese conform art. 228, alin. 1 și 2 din Ordonanța de Urgență a Guvernului nr. 57/2019 privind Codul administrativ cu modificările și completările ulterioare, aveți obligația de a nu participa la adoptarea proiectului de hotărâre în cauză și să anunțați acest fapt încă de la începutul ședinței. Interesul personal pe care îl aveți trebuie consemnat în mod obligatoriu în procesul verbal al ședinței. 
Președintele de ședință - Primarul municipiului Adjud, dl. ec. Nica George-Claudiu, prin Dispoziția nr. 924/29.09.2026 a convocat de îndată în ședință extraordinară Consiliul Local, conform art. 134, alin. (4), care prevede că „în caz de forță majoră și/sau de maximă urgență pentru rezolvarea intereselor locuitorilor comunei, ai orașului sau ai municipiului/subdiviziunii administrativ-teritoriale ori în alte situații stabilite de regulamentul de organizare și funcționare a consiliului local, convocarea acestuia pentru ședința extraordinară, prin excepție de la prevederile alin. (3) lit. b), se face de îndată”. 
Astfel, permiteți-mi să vă prezint ordinea de zi:
1. [bookmark: _Hlk241481728]Proiect de hotărâre privind aprobarea proiectului „Realizarea unei capacități de producere a energiei electrice din surse regenerabile – înființare parc fotovoltaic pentru autoconsum în municipiul Adjud, județul Vrancea, sat aparținător Adjudu Vechi”, a participării Unității Administrativ Teritoriale Municipiul Adjud la apelul de proiecte „Sprijinirea investițiilor în noi capacități de producere a energiei electrice produsă din surse regenerabile de energie solară cu capacități de stocare integrate, pentru autoconsum pentru entități publice”, finanțat din Fondul pentru modernizare, a documentației tehnico-economice (faza Studiu de Fezabilitate) și a indicatorilor tehnico-economici, precum și a finanțării cheltuielilor aferente proiectului, altele decât ajutorul public nerambursabil
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Compartiment Managementul Proiectelor și Investiții
1. Proiect de hotărâre privind aprobarea achiziției imobilului tip apartament în suprafață de 34 mp, situat în municipiul Adjud, str. Tudor Vladimirescu bl. 35, et. P, ap. 1, CF 52549-C1-U1, nr. CF vechi 1119, CAD: 583/;0;1N Adjud și introducerea și înregistrarea în inventarul bunurilor ce aparțin domeniului privat al UAT Municipiul Adjud prin completarea și modificarea Hotărârii Consiliului Local nr. 51/28.02.2019 privind însușirea inventarului bunurilor care aparțin domeniului privat al Municipiului Adjud
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Serviciul Patrimoniu
A intrat online dna. consilier Severin Florentina.
Supun spre aprobare ordinea de zi a ședinței de astăzi.
Cine este „pentru” ? 13 voturi
Cine este „împotrivă” ?
Cine se abține ?

Ordinea de zi fiind aprobată se trece la dezbateri.

Punctul 1 al ordinii de zi - Proiect de hotărâre privind aprobarea proiectului „Realizarea unei capacități de producere a energiei electrice din surse regenerabile – înființare parc fotovoltaic pentru autoconsum în municipiul Adjud, județul Vrancea, sat aparținător Adjudu Vechi”, a participării Unității Administrativ Teritoriale Municipiul Adjud la apelul de proiecte „Sprijinirea investițiilor în noi capacități de producere a energiei electrice produsă din surse regenerabile de energie solară cu capacități de stocare integrate, pentru autoconsum pentru entități publice”, finanțat din Fondul pentru modernizare, a documentației tehnico-economice (faza Studiu de Fezabilitate) și a indicatorilor tehnico-economici, precum și a finanțării cheltuielilor aferente proiectului, altele decât ajutorul public nerambursabil
Are cuvântul dl. Nica George-Claudiu – Primarul Municipiului Adjud pentru a prezenta  proiectul de hotărâre
Dna. consilier Năstac Elena – prezintă Raportul de avizare al Comisiei economico-financiare și administrarea serviciilor publice furnizate. Aviz favorabil.
Se trece la discuții. Nu sunt
Supun spre aprobare proiectul de hotărâre inițiat.
Cine este „pentru” ? 13 voturi
Cine este „ împotrivă „ ?
Cine se abține ?
Cu 13 voturi „pentru”, proiectul de hotărâre inițiat a devenit Hotărârea nr. 171 din 29 septembrie 2026 a Consiliului Local al municipiului Adjud.

Punctul 2 al ordinii de zi - Proiect de hotărâre privind aprobarea achiziției imobilului tip apartament în suprafață de 34 mp, situat în municipiul Adjud, str. Tudor Vladimirescu bl. 35, et. P, ap. 1, CF 52549-C1-U1, nr. CF vechi 1119, CAD: 583/;0;1N Adjud și introducerea și înregistrarea în inventarul bunurilor ce aparțin domeniului privat al UAT Municipiul Adjud prin completarea și modificarea Hotărârii Consiliului Local nr. 51/28.02.2019 privind însușirea inventarului bunurilor care aparțin domeniului privat al Municipiului Adjud 
Are cuvântul dl. Nica George-Claudiu – Primarul Municipiului Adjud pentru a prezenta  proiectul de hotărâre
AVIZ COMUN
Dna. consilier Apostu Tatiana – prezintă Raportul de avizare al Comisiei pentru amenajarea teritoriului și urbanism, protecția mediului și turism, agricultură. Aviz favorabil
Dl. consilier Roșu Adrian – prezintă Raportul de avizare al Comisiei juridice și de disciplină. Aviz favorabil
Dna. consilier Năstac Elena – prezintă Raportul de avizare al Comisiei economico-financiare și administrarea serviciilor publice furnizate. Aviz favorabil
Se trece la discuții.
Dl consilier Marcu Cătălin – să zicem că trece proiectul, rămâne cum ați spus inițial că vreți să-l demolați?
 Dl. Nica George-Claudiu – Primarul Municipiului Adjud – primul pas pe care îl facem,... având în vedere că expertiza care făcea obiectul încadrării imobilului în imobil cu risc seismic trebuie refăcut
Dl consilier Marcu Cătălin – gradul 2, nu?
Dl. Nica George-Claudiu – Primarul Municipiului Adjud –  păi nu, ca să fie valabil la momentul acesta trebuie să facem reexpertizarea bunului, în funcție de rezultatul expertizei dacă răspunsul de la expertiză este că trebuie să-l demolăm vom demola, dacă permite ...
Dl consilier Marcu Cătălin – intenția dvs. nu este să-l demolați, vreți să îi dați o altă destinație, dacă expertiza este ok ...
Dl. Nica George-Claudiu – Primarul Municipiului Adjud –  nu putem demola o construcție care din rațiuni de expertiză nu se pretează a fi demolată 
Dl consilier Marcu Cătălin – întreb?
Dl. Nica George-Claudiu – Primarul Municipiului Adjud – raportarea este legată de riscul seismic 
Dl consilier Marcu Cătălin – trece și asta
Dl. Nica George-Claudiu – Primarul Municipiului Adjud – în ce sens trece?
Dl consilier Marcu Cătălin – adică este ok
Dl. Nica George-Claudiu – Primarul Municipiului Adjud – este risc seismic cum este cum ...
Dl consilier Marcu Cătălin – să zicem că este ok, vă dă comisia că este ok, se poate face..
Dl. Nica George-Claudiu – Primarul Municipiului Adjud – haideți să ne vedem în ședința ordinară, nu o să poată face primarul nimic fără decizia consiliului local, orice decizie se va lua, se va face tot cu aprobarea consiliului local, acum vorbim de rezultatul expertizei care duce la demolarea bunului, decizia este tot la nivelul consiliului local nu este decizie din dispoziție de primar vom demola ...
Dl consilier Marcu Cătălin – știam asta
Dl. Nica George-Claudiu – Primarul Municipiului Adjud – toate deciziile legate de acest imobil se vor lua în structurile consiliului local, eu o să vin cu propunerile în funcție de actele administrative pe care colegii de la investiții le vor obține în perioada imediat următoare, vom analiza împreună și care este varianta optimă pentru comunitate o vom aproba în consiliul local, iar eu ca primar duc la îndeplinire hotărârile consiliului local. Eu nu patronez Primăria Municipiului Adjud ca un vătaf.
Dl consilier Marcu Cătălin – nu avem o expertiză?
Dl. Nica George-Claudiu – Primarul Municipiului Adjud –  este o expertiză care la momentul acesta nu este valabilă, de acum 2-3 ani ....
Supun spre aprobare proiectul de hotărâre inițiat.
Cine este „pentru” ? 11 voturi
Cine este „ împotrivă „ ?
Cine se abține ? 2 voturi (Marcu Cătălin și Severin Florentina)
Cu 11 voturi „pentru”, 2 „abțineri”(Marcu Cătălin și Severin Florentina) proiectul de hotărâre inițiat a devenit Hotărârea nr. 172 din 29 septembrie 2026 a Consiliului Local al municipiului Adjud.

Președintele de ședință: – Alte probleme nemaifiind de discutat la ordinea de zi, declar închise lucrările ședinței extraordinare convocată de îndată a Consiliului local al municipiului Adjud din data de 29 septembrie 2026.

